google/wiki40b huggingface dataset:
Δημόσια βιβλιοθήκη

Ως δημόσια βιβλιοθήκη χαρακτηρίζεται η βιβλιοθήκη η οποία απευθύνεται στο κοινό μιας πόλης ή μιας ορισμένης περιοχής, υποστηρίζεται από αυτό και είναι ένας μη κερδοσκοπικός οργανισμός ο οποίος προορίζεται για κοινή χρήση, διότι υποστηρίζεται εξολοκλήρου από δημόσιες δαπάνες. Γενικότερα, δημόσιες βιβλιοθήκες παρατηρούνται στα περισσότερα έθνη του κόσμου και είναι πολύ σημαντική η ύπαρξη τους διότι υποδηλώνουν την ύπαρξη ενός μορφωμένου πληθυσμού. Οι δημόσιες βιβλιοθήκες επιτρέπουν την πρόσβαση όλων των πολιτών στην πληροφορία και οι λειτουργίες τους δεν διαφέρουν από αυτές των άλλων βιβλιοθηκών. Η διαφορά έγκειται στο υλικό που συλλέγεται και παρέχεται, καθώς οι δημόσιες βιβλιοθήκες μεριμνούν για  γενικό υλικό σε όλα τα θεματικά πεδία αποφεύγοντας την διάθεση εξειδικευμένων τεκμηρίων, διότι απευθύνονται κατά βάση στο μέσο πολίτη. Σήμερα με την εξέλιξη της τεχνολογίας πολλές είναι οι δημόσιες και δημοτικές βιβλιοθήκες που παρέχουν στους χρήστες τους πρόσβαση από το διαδίκτυο.
Οι δημόσιες βιβλιοθήκες, από τους αρχαιότερους θεσμούς στον τόπο μας, σήμερα ανέρχονται σε 46 σε όλη την επικράτεια και λειτουργούν σύμφωνα με τις διατάξεις του Ν. 3149/2003. Από αυτές οι 29 είναι κεντρικές και  διαθέτουν κινητές βιβλιοθήκες, γνωστές ως "βιβλιοαυτοκίνητα".  Επίσης 9 από τις 45 βιβλιοθήκες έχουν χαρακτηριστεί "ιστορικές", διότι ο χρόνος λειτουργίας τους υπερβαίνει τον αιώνα και διαθέτουν σημαντικές παλαιές συλλογές.
Πρωτάθλημα καλαθοσφαίρισης Α2 εθνικής κατηγορίας γυναικών 2013-2014

Το Πρωτάθλημα Α2 Εθνικής Κατηγορίας Γυναικών της περιόδου 2013-14 αποτελεί τη 17η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.

Κανονική περίοδος

Το πρωτάθλημα διεξάγεται σε δυο ομίλους,βορρά και νότου.
Γεώργιος Τσακανίκας

Βιογραφικά στοιχεία

Ήταν δικηγόρος. Εξελέγη βουλευτής Αιτωλοακαρνανίας τον Μάρτιο του 1912 και τον Μάιο του 1915 και Τριχωνίας το 1923. Επανεξελέγη βουλευτής Αιτωλίας και Ακαρνανίας (πλην Βάλτου) στις εκλογές του 1926 με το Κόμμα των Εθνικών Φιλελευθέρων.
Πέθανε σε ηλικία 69 ετών. Κηδεύτηκε στο Αγρίνιο τον Δεκέμβριο του 1949.
TRAPPIST-1f

Μάζα, ακτίνα και θερμοκρασία

Ο TRAPPIST-1f είναι εξωπλανήτης στο μέγεθος της Γης, που σημαίνει ότι έχει μάζα και ακτίνα κοντά σε αυτή της Γης. Έχει  θερμοκρασία ισορροπίας στους 219 K (−54 °C; −65 °F), η οποία αυξάνεται σε πάνω 1.400 K (1.130 °C; 2.060 °F) , αν και λαμβάνεται υπόψιν ότι η αύξηση της θερμοκρασίας μπορεί να οφείλεται στην πολλή πυκνή ατμόσφαιρα. Η ακτίνα του TRAPPIST-1f είναι 1,045 ± 0,038 R⊕ και μάζα 0,68 ± 0,18 M⊕, τιμές που συνεπάγονται πυκνότητα 3.3±0.9 g/cm³ και επιφανειακή βαρύτητα γύρω στα  6.1 m/s² (62% της Γης).

Τροχιά

Ο TRAPPIST-1f περιφέρεται γύρω από το μητρικό του άστρο με τροχιακή περίοδο περίπου 9,206 μέρες και τροχιακή ακτίνα περίπου 0,037 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0.38 AU).
Σέρχιο Ρομέρο

Βιογραφικά στοιχεία

O Ρομέρο γεννήθηκε στις 22 Φεβρουαρίου του 1987 στην Αργεντινή. Έχει ύψος 192 εκ. Ξεκίνησε την επαγγελματική του καριέρα με την Ράσινγκ Κλουμπ το 2007 και στη συνέχεια μεταγράφηκε στην ολλανδική ΑΖ Άλκμααρ. Στις 22 Αυγούστου 2011 μεταγράφηκε στην ιταλική ΟΚ Σαμπντόρια έναντι άγνωστης αμοιβής που υπολογίζεται σε € 3.500.000. Για την περίοδο 2013–2014, ο Ρομέρο πήγε δανεικός στην Μονακό. Επιστρέφοντας στη Σαμπντόρια αναπλήρωνε συχνά τον Εμιλιάνο Βιβιάνο.
Στις 27 Ιουλίου 2015, ελεύθερος πλέον από το συμβόλαιό του, ο Ρομέρο υπέγραψε ένα νέο τριετές συμβόλαιο με δυνατότητα παράτασης για ένα ακόμη έτος, στην Μάντσεστερ Γιουνάιτεντ, έτσι συνεργάζεται και πάλι με τον Βαν Γκάαλ, τον πρώην διευθυντή του στην ΑΖ Άλκμααρ.
O Ρομέρο έχει εκπροσωπήσει την Αργεντινή στο Πρωτάθλημα Νέων Νοτίου Αμερικής το 2007, στο Παγκόσμιο Κύπελλο U-20 της ΦΙΦΑ το 2007, στο Παγκόσμιο Κύπελλο της ΦΙΦΑ το 2010 και το 2014, καθώς και στους Θερινούς Ολυμπιακούς Αγώνες του 2008, όταν η Αργεντινή κέρδισε το χρυσό μετάλλιο.
Στις 24 Μαϊου 2017 κατέκτησε με την Μάντσεστερ Γιουνάιτεντ το Εuropa Legue.
1869 Φιλοκτήτης

Φυσικά χαρακτηριστικά

Τα φυσικά χαρακτηριστικά του Φιλοκτήτη είναι άγνωστα.
Κατρίν Σιόγκρεν

Σταδιοδρομία

Nοσοκόμα στο επάγγελμα, η Σιόγκρεν εξελέγη στη Βουλή των νήσων Ώλαντ το 2003, με τη σημαία του κόμματος των Φιλελευθέρων και επανεξελέγη το 2007 και το 2011. Χρημάτισε επίσης υπουργός Κοινωνικών Υποθέσεων και Περιβάλλοντος της Περιφερειακής Κυβέρνησης από το 2007 έως το 2011. Το 2012 εξελέγη στην ηγεσία των Φιλελευθέρων και διαδέχθηκε τη Βίβεκα Έρικσον. Έπειτα από τις εκλογές του 2015, το κόμμα της Σιόγκρεν κατέλαβε 7 έδρες στο κοινοβούλιο. Η Σιόγκρεν εξελέγη πρωθυπουργός στις 25 Νοεμβρίου.
Ρίτσαρντ Μακ Ντόναλντ

Βιογραφικά στοιχεία

Εγκαταστάθηκε με τον αδελφό του στην Καλιφόρνια και από το 1940 άνοιξαν εστιατόρια με την επωνυμία "Μακ Ντόναλτς". Το 1955 πούλησαν την επιχείρηση. Υπήρξε ο εμπνευστής του σήματος της επιχείρησης, το οποίο και διατηρείται.
Απεβίωσε τον Ιούλιο του 1998 στο Νιου Χαμσάιρ, στο οποίο διέμενε από το 1961.
Σάρλι Ντ' Άντζελο

Βιογραφία

Ο Ντ' Άντζελο ξεκίνησε την καριέρα του σε ηλικία δεκαεπτά ετών, αντικαθιστώντας τον Χαλ Πατίνο στο συγκρότημα του King Diamond, παραμένοντας μαζί του μέχρι το 1993, χωρίς να ηχογραφήσει κάποιο άλμπουμ. Την επόμενη χρονιά έγινε μέλος των Mercyful Fate, με τους οποίους κυκλοφόρησε τέσσερις δίσκους και ένα ΕΡ μέχρι το 1999.
Παράλληλα, υπήρξε ιδρυτικό μέλος των Witchery από το 1997, κυκλοφορώντας μαζί τους πέντε άλμπουμ μέχρι το 2010, ενώ το 1998 εντάχθηκε στους Arch Enemy, παραμένοντας μαζί τους μέχρι σήμερα με ιδιαίτερη επιτυχία, αφού κάθε άλμπουμ του σουηδικού συγκροτήματος μετά το 2003 μπήκε στο Top-100 του αμερικάνικου Billboard.
Το 2005, έγινε μέλος των Spiritual Beggars, ηχογραφώντας μαζί τους τον δίσκο "Demons", ενώ επέστρεψαν στην δισκογραφία με τα "Return to Zero" (2010), "Earth Blues" (2013) και "Sunrise to Sundown" (2016).
Το 2012, σχημάτισε με τον Μπιορν Στριντ το πρότζεκτ The Night Flight Orchestra, κυκλοφορώντας τα άλμπουμ "Internal Affairs" το 2012 και
"Skyline Whispers" το 2015. Το 2016, περιόδευσε με τους Black Earth, ένα πρότζεκτ της σειράς μελών των Arch Enemy από το 1996, με τους Μάικλ Άμοτ, Κρις Άμοτ, Γιόχαν Λίιβα και Ντάνιελ Έρλαντσον.
Στα τέλη της δεκαετίας του '90, υπήρξε μέλος των Sinergy, Illwill και Facelift, ενώ έχει δηλώσει ως κύριες επιρροές του τους Ρότζερ Γκλόβερ και Γκλεν Χιουζ των Deep Purple, τον Στηβ Ντώσον των Saxon, τον Πέτερ Μπάλτες των Accept και τον Τζον Εντουίστλ των The Who.
Συννυφάδα και Σύγγαμβρος

Συννυφάδα ονομάζεται η γυναίκα που παντρεύτηκε ένα από τα δύο ή περισσότερα, αρσενικά, αδέλφια. 
Μπατζανάκης ή σύγγαμβρος είναι η περίπτωση που υπάρχουν δύο αδελφές που παντρεύονται. Οι άνδρες τους είναι σύγγαμβροι.
Ανάγλυφο καθήμενου Ασκληπιού

Το ανάγλυφο του καθήμενου Ασκληπιού είναι έργο αρχαίας Ελληνικής τέχνης που βρέθηκε εντοιχισμένο το 1884 κατά τις ανασκαφές της Επιδαύρου στο ιερό του Ασκληπιού.

Περιγραφή

Πρόκειται για όλως έκτυπο ανάγλυφο, σχεδόν άγαλμα που εικονίζει τον Ασκληπιό καθισμένο σε θρόνο. Η πίσω επιφάνειά του είναι ακατέργαστη. Στο κάτω άκρο υπάρχουν τρεις οπές που χρησίμευαν στην προσκόλληση του ανάγλυφου σε βάση. Ο δεξιός βραχίονας είναι αποκομμένος και λείπει από τον ώμο σχεδόν. Το δεξί χέρι είναι προτεταμένο και ίσως να κρατούσε φιάλη. Η όλη παράσταση είναι μεγαλοπρεπής. Η επεξεργασία των ιματίων είναι εξαίρετη με πτυχώσεις.

Ερμηνεία

Το ανάγλυφο μάλλον διακοσμούσε κάποιον τοίχο, αφού η πίσω επιφάνειά του είναι εντελώς ακατέργαστη. Ο καθήμενος Ασκληπιός είναι θέμα πολλών αναγλύφων, και συναντάται στα νομίσματα διαφόρων πόλεων. Από την γραπτή παράδοση όμως ξέρουμε μόνο ένα άγαλμα του καθήμενου Ασκληπιού, το οποίο βρίσκονταν στο ιερό της Επιδαυρίας, και μάλιστα στον ναό του Ασκληπιού. Ήταν το χρυσελεφάντινο άγαλμα, έργο του Θρασυμήδη. Ο Παυσανίας περιγράφει το χρυσελεφάντινο αυτό καλλιτέχνημα έχοντας ύψος το μισό περίπου του Ολυμπίου Διός της Αθήνας. Ο Ασκληπιός κάθεται στον θρόνο κρατώντας βακτηρία, ενώ το άλλο χέρι υπερίσταται της κεφαλής δράκοντα. Το χρυσελεφάντινο άγαλμα εικονίζεται επίσης με μικρές παραλλαγές σε νομίσματα. Από την περιγραφή αυτή και από την εικόνα στα νομίσματα έχουμε λόγο να υποθέσουμε ότι το παρόν ανάγλυφο είναι αντίγραφο του χρυσελεφάντινου αγάλματος.
Βικούνια

Μορφολογία

Η βικούνια είναι το μικρότερο είδος από τα λάμα. Είναι κομψό ζώο με μήκος της φτάνει τα 1,60 μέτρα, τα 85 εκ. σε ύψος και τα 35 κιλά σε βάρος. Έχει φίνα χαρακτηριστικά και ψηλόλιγνα πόδια, με ιδιαίτερο χαρακτηριστικό τον μακρύ λαιμό. Το σώμα της είναι λεπτό. Το τρίχωμά της είναι μακρύ, πυκνό και μαλακό σαν μετάξι, ανοιχτό καστανό στο πάνω μέρος και τα πλάγια και λευκό στο κάτω μέρος (κοιλιά, στήθος, πόδια). Το κεφάλι της είναι μικρό και μοιάζει με λαγού, ενώ οι κάτω κοπτήρες της αναπτύσσονται συνεχώς, όπως των τρωκτικών.

Βιολογία

Η βικούνια ζει σε μικρές ομάδες θηλυκών και μικρών κάτω από την αρχηγία ενός ενήλικου αρσενικού, που υπερασπίζεται την περιοχή του. Είναι πιο ανθεκτική απ' όσο δείχνει. Απαντά στα ψηλά και άγονα οροπέδια των Άνδεων σε υψόμετρο από 3.500 έως 5.000 μέτρα, όπου τρέφεται με την αραιή βλάστηση που βρίσκει. Σε αυτό το υψόμετρο ο αέρας περιέχει πολύ λιγότερο οξυγόνο συγκριτικά με πιο χαμηλά, αλλά η βικούνια καταφέρνει να τρέχει με 50 χλμ./ώρα.

Απειλές

Η βικούνια κυνηγήθηκε θανάσιμα για το μαλλί της απ' όταν έφτασαν οι πρώτοι Ευρωπαίοι στην Νότια Αμερική. Κυνηγιώταν και κατά την προκολομβιακή εποχή από τους Ίνκας για αυτόν τον ίδιο σκοπό επίσης, όχι όμως σε τέτοιο επίπεδο που να τεθεί σε κίνδυνο η επιβίωση της βικούνιας.  Το είδος αποδεκατίστηκε σχεδόν παντού λόγω του εμπορίου του μαλλιού της.

Προστασία

Ήδη από το 1825 ψηφίστηκε στο Περού ο πρώτος νόμος για την προστασία της βικούνιας από το υπερβολικό κυνήγι, αλλά δεν είχε σχεδόν κανένα αποτέλεσμα. Υπολογίζεται ότι την δεκαετία του 1950 στη χώρα αυτή ζούσαν 400.000 βικούνιες, όμως μία δεκαετία αργότερα είχε εξαφανιστεί το 90%. 
Την δεκαετία του 1960 δεν είχαν απομείνει στη φύση παρά μόνο 5.000 έως 6.000 βικούνιες, όταν ξεκίνησαν σοβαρές προσπάθειες διατήρησης του είδους. Έτσι δημιουργήθηκε το Εθνικό Πάρκο Πάμπα Γκαλέρας στο Περού, όπου παρά τις μέτριες διαστάσεις του (65.000 στρέμματα), η προστατευόμενη αυτή ζώνη φιλοξενούσε τους σημαντικότερους αριθμούς βικούνιας που είχαν απομείνει στη χώρα. Στη συνέχεια ιδρύθηκαν και άλλα καταφύγια για την βικούνια στη Νότια Αμερική. 
Σήμερα, υπάρχουν και πάλι γύρω στις 125.000 βικούνιες, κυρίως στο Περού, καθώς και στη Βολιβία και τη βορειοδυτική Αργεντινή και Χιλή. Έχει επιτραπεί κα πάλι το περιορισμένο εμπόριο του μαλλιού της βικούνιας και για το σκοπό αυτό, έχουν δημιουργηθεί ράντσα όπου τα ζώα αυτά ζουν ελεύθερα.

Σύμβολο

Η βικούνια εμφανίζεται στο εθνόσημο του Περού.
Πληθωρισμός

Αιτίες

Από πολλές οικονομικές θεωρίες ο πληθωρισμός θεωρείται ένα Νομισματικό Φαινόμενο, δηλαδή ότι ο πληθωρισμός είναι αποτέλεσμα μόνο της αυξημένης προσφοράς χρήματος. Έτσι η ύπαρξη πληθωρισμού δεν επηρεάζει τα μεγέθη της πραγματικής οικονομίας (ως πραγματικά μεγέθη, ορίζονται οι Δημόσιες Δαπάνες, οι Ιδιωτικές Επενδύσεις, και η Ιδιωτική Κατανάλωση). Αυτό είναι και γνωστό ως κλασική διχοτομία. Ένα παράδειγμα είναι ο υψηλός πληθωρισμός στην Ελλάδα της δεκαετίας του 80 που οφειλόταν εν μέρει στην εκτύπωση χρήματος από την Τράπεζα της Ελλάδος για να καλύψει τις αυξημένες παροχές που προσέφερε η κυβέρνηση.
Άλλες θεωρίες βρίσκουν ότι πληθωρισμός μπορεί να έχει ρίζες και σε μη νομισματικά φαινόμενα. Οι Κεϊνσιανιστές οικονομολόγοι για παράδειγμα, πιστεύουν ότι υπάρχουν τριβές στην οικονομία που μπορούν να προκαλούν πληθωρισμό. Για τους Κεϊνσιανιστές υπάρχει μια αντίστροφη σχέση ανεργίας και πληθωρισμού, ώστε όταν ανεβαίνει το ένα πέφτει το άλλο. Αυτή η σχέση περιγράφεται με την καμπύλη Φίλλιπς.

Αποπληθωρισμός

Η μεταβολή των τιμών σε μια χρονική περίοδο μπορεί να είναι και αρνητική. Στον αποπληθωρισμό το γενικό επίπεδο των τιμών μειώνεται. Ο αποπληθωρισμός, ή αλλιώς αρνητικός πληθωρισμός, αυξάνει την αγοραστική δύναμη.Ιστορικά παραδείγματα αποπληθωρισμού αποτελούν το Χονγκ Κονγκ, η Ιαπωνία, η Ιρλανδία, το Ηνωμένο Βασίλειο καθώς και οι Ηνωμένες Πολιτείες.
Λέσεκ του Ινόβροτσλαφ

Βιογραφία

Ήταν ο πρωτότοκος γιος τού Ζιεμόμισλ δούκα τού Ινόβροκλαφ και της Σαλώμης των Σαμποριδών, κόρης τού Σαμπόρ Β΄ δούκα της Πομερανίας.
Όταν απεβίωσε ο πατέρας του το 1287, ο Λέσεκ και οι δύο μικρότεροι αδελφοί του ήταν ανήλικοι, έτσι ανέλαβαν επίτροποι η μητέρα τους και ο θείος τους Βλάντισλαφ Α΄ ο Βραχύς. Το 1294 ο Λέσεκ ενηλικιώθηκε και ανέλαβε την εξουσία και την επιτροπεία των μικρότερων αδελφών του. Έλαβε καλή μόρφωση και τον αποκαλούσαν litteratus.
Το 1296 απεβίωσε ο Πσέμισλ Β΄, τελευταίος τού κλάδου της Μεγάλης Πολωνίας και μέσα στη σύγχυση που ακολούθησε, ο Λέσεκ κατάφερε να λάβει το δουκάτο της Πομερέλια. Σύντομα όμως αναγκάστηκε να το δώσει στον θείο του αντί της καστελανίας τού Βυσγκόρουντ.
Το 1300 ο νέος βασιλιάς της Πολωνίας, ο Βεγκέσλαος Β΄ της Βοημίας τον ανάγκασε να δηλώσει υποτέλεια. Τρία έτη μετά ήλθε σε διαμάχη με τον ;allo θείο του Σιεμόβιτ του Ντόμπζινι. Η μακροχρόνια αντιπαράθεση τον δυσκόλεψε οικονομικά τόσο, που αναγκάστηκε να ενεχυριάσει τη Γη Μιχάλουφ στο Τευτονικό Τάγμα. Σύντομα μετά αποφάσισε να πάει στην Ουγγαρία για να συμφιλιωθεί με τον Βλάντισλαφ Α΄, αλλά καθώς περνούσε από εδάφη τού Βεγκεσλάου Β΄, αιχμαλωτίστηκε και φυλακίστηκε. Εστάλη στη Βοημία και ελευθερώθηκε το 1312.
Το 1314 συμφώνησε να γίνει υποτελής τού Βλάντισλαφ Α΄. Έπειτα αποφάσισε να διαιρέσει την περιοχή του με τους αδελφούς του: ο ίδιος κράτησε το Ινόβροτσλαφ. Τέσσερα έτη μετά υπέγραψε με τον αδελφό του Πσέμισλ συμφωνία αμοιβαίας κληρονομίας. Παραιτήθηκε το διάστημα 1320-24 υπέρ τού Πσέμισλ. Τα έτη 1320 και 1339 ήταν μάρτυς κατά την Πολωνο-Τευτονική νίκη. 
Απεβίωσε το 1339 σε ηλικία 63 ετών, άγαμος. Δεν γνωρίζουμε πού τάφηκε.
Βασίλειος Παναρίτης

Βιογραφικά στοιχεία

Γεννήθηκε στους Μολάους. Σπούδασε νομικά. Εξελέγη βουλευτής Λακωνίας για πρώτη φορά στις βουλευτικές εκλογές του 1974 με την υποστήριξη της Νέας Δημοκρατίας με 11.857 σταυρούς.  Επανεξελέγη βουλευτής με τη ΝΔ το 1977.
Πέθανε στις 22 Ιουνίου 2004 και κηδεύτηκε την επομένη από τον ιερό ναό Γεννήσεως του Χριστού στους Μολάους.
Screamin' Jay Hawkins

Βιογραφία

Ο Χόκινς γεννήθηκε το 1929 στο Κλίβελαντ. Σαν βρέφος βρέθηκε σε ορφανοτροφείο και υιοθετήθηκε σε ηλικία 18 μηνών. Μελέτησε κλασικό πιάνο και έμαθε να διαβάζει στην ηλικία των έξι ετών, ενώ έμαθε να παίζει κιθάρα μετά την εφηβεία του, με το όνειρο του να είναι να τραγουδήσει όπερα. Όταν δεν τα κατάφερε, ξεκίνησε την καριέρα του ως πιανίστας της μπλουζ μουσικής.
Κατά τα εφηβικά του χρόνια ξεκίνησε την καριέρα του ως πυγμάχος, κερδίζοντας τα χρυσά γάντια του 1943. Την επόμενη χρονιά, σταμάτησε την φοίτηση του στο σχολείο για να πολεμήσει στον δεύτερο Παγκόσμιο Πόλεμο. Κατά την θητεία του, χρησιμοποιούσε το ταλέντο του στην μουσική για να διασκεδάζει τους στρατιώτες.
Το 1949, κατέκτησε τον τίτλο του πρωταθλητή πυγμάχου μεσαίων βαρών στην πολιτεία της Αλάσκα και σταμάτησε την αθλητική του καριέρα για να ενταχθεί στο συγκρότημα του Tiny Grimes. Στην συνέχεια, συνεργάστηκε με τον Fats Domino, πριν αποφασίσει να συνεχίσει ως σόλο καλλιτέχνης.
Η μεγάλη επιτυχία ήλθε με το σινγκλ "I Put a Spell on You", του οποίου η αρχική έκδοση μέσω της Okeh Records δεν είχε γνωρίσει επιτυχία. Όταν το κομμάτι επανηχογραφήθηκε από την "Columbia", ο Χόκινς ήταν μεθυσμένος με αποτέλεσμα μία μπλουζ, χιουμοριστική εκτέλεση, με αστεία ουρλιαχτά και άλλα εφέ. Η συγκεκριμένη εκτέλεση του έδωσε την πρώτη του επιτυχία το 1956 και τον ώθησε να ενισχύσει την εικόνα των ζωντανών του εμφανίσεων με μακάβρια σκηνικά, αφού ανέβαινε στην σκηνή μέσα σε φέρετρο, κρατώντας ένα σκήπτρο με ένα κρανίο. Υπήρξαν περιπτώσεις όπου είχε περασμένο ένα κόκκαλο στην μύτη του και κουβαλούσε δόρυ και ασπίδα.
Ακολούθησαν τα σινγκλ "Hong Kong" και "Alligator Wine", χωρίς ιδιαίτερη επιτυχία. Κατά την δεκαετία του '60, σταμάτησε την ενασχόληση του με την μουσική και μετακόμισε στην Χαβάη. Επέστρεψε στις περιοδείες στα τέλη εκείνης της δεκαετίας, συνεχίζοντας μέχρι τον θάνατο του το 2000. Η τελευταία του στούντιο ηχογράφηση κυκλοφόρησε το 1998 με τίτλο "At Last". Την ίδια χρονιά, κέρδισε το βραβείο πρωτοπορίας από το Rhythm and Blues Foundation.
Παράλληλα με την μουσική του καριέρα, συμμετείχε στις ταινίες "Mystery Train" και "Perdita Durango" του σκηνοθέτη Τζιμ Τζάρμους και στα τέλη της δεκαετίας του '90 μετακόμισε στην Γαλλία. Ο Χόκινς πέθανε μετά από μία επέμβαση για ανεύρυσμα στις 12 Φεβρουαρίου 2000 στο Νεϊγί-συρ-Σεν, κοντά στο Παρίσι. Είχε παντρευτεί έξι φορές και υπολογιζόταν ότι ήταν πατέρας 57 παιδιών.
Μηνάς Καφάτος

Βιογραφικά στοιχεία

Ο Καφάτος γεννήθηκε στην Κρήτη και πήρε πτυχίο φυσικής από το Πανεπιστήμιο Κορνέλ το 1967 και διδακτορικό στη φυσική από το Τεχνολογικό Ινστιτούτο Μασαχουσέτης (MIT) το 1972. Μετά από μεταδιδακτορική έρευνα στο Κέντρο Διαστημικών Πτήσεων Γκόνταρντ της NASA, έγινε καθηγητής στο Πανεπιστήμιο Τζωρτζ Μέισον το 1984, όπου παρέμεινε μέχρι το 2008 και υπηρέτησε ως κοσμήτορας της Σχολής Υπολογιστικών Επιστημών, καθώς και διευθυντής του Κέντρου για την Παρατήρηση της Γης και τη Διαστημική Έρευνα. Μαζί με ομάδα επιστημόνων των υπολογιστών, ο Καφάτος προσλήφθηκε από το Πανεπιστήμιο Τσάπμαν στην Καλιφόρνια το φθινόπωρο του 2008, όπου ίδρυσε και έγινε κοσμητορας του Κολεγίου Σμιντ Επιστήμης και Τεχνολογίας μέχρι το 2012. Σήμερα είναι διευθυντής του Κέντρου Αριστείας στα Πρότυπα και Παρατηρήσεις Γεωσυστημάτων (Center of Excellence in Earth Systems Modeling and Observations, CEESMO).
Ο Μηνάς Καφάτος έχει συγγράψει βιβλία όπως τα The Conscious Universe («Το ενσυνείδητο Σύμπαν»), το The Non-local Universe («Το μη τοπικό Σύμπαν», από κοινού με τον ιστορικό της επιστήμης Ρόμπερτ Ναντώ) και το Principles of Integrative Science (μαζί με τον Μιχάι Ντραγκανέσκου). Επίσης έχει περισσότερες από 300 δημοσιεύσεις σε ερευνητικά επιστημονικά περιοδικά με κριτές, στις οποίες παραπέμπουν πάνω από 750 άλλες εργασίες.

Ερευνητικό έργο

Οι έρευνες του Μηνά Καφάτου έχουν επικεντρωθεί στην κοσμολογία, στην καθαυτό αστροφυσική, στην κβαντομηχανική, στην κβαντική βιολογία, στους φυσικούς κινδύνους, στην κλιματική αλλαγή, στις γεωεφαρμογές της επιστήμης συστημάτων και στην τηλεπισκόπηση.
Αξιοσημείωτες είναι οι συνεισφορές του στη βελτίωση των συνθετικών κυκλοφοριών των τροπικών κυκλώνων που χρησιμοποιούνται στα μοντέλα καιρικών προγνώσεων, σε νέες απόψεις για την αυτοοργάνωση του Σύμπαντος με βάση τη θεωρία της πολυπλοκότητας, σε μια λεπτομερή μελέτη της σχέσεως ανάμεσα στη βλάστηση στις ΗΠΑ και στο Ελ Νίνιο, και σε μία καλύτερη κατανόηση της σκόνης και των αερολυμάτων πάνω από την Ινδία.

Προσωπική ζωή

Ο Μηνάς Καφάτος ζει στη Μαρίνα ντελ Ρέυ της Καλιφόρνια μαζί με τη σύζυγό του Σούζαν Γιανγκ, μια βιολόγο με έρευνα στην υπολογιστική και πειραματική βιολογία, και στη νευροεπιστήμη. Γνωρίστηκαν όταν εργάζονταν στο Πανεπιστήμιο Τζωρτζ Μέισον. Μεγαλύτερος αδελφός του Μηνά είναι ο εξέχοντας βιολόγος Φώτης Καφάτος, ιδρυτής και πρώτος πρόεδρος του Ευρωπαϊκού Συμβουλίου Έρευνας. Ο Μηνάς έχει τρία τέκνα: τον Λευτέρη, τον Στέφανο και τον Αλέξιο. Διετέλεσε πρόεδρος του Ελληνοαμερικανικού Συμβουλίου.
Πέντρο Αμαράλ

Σταδιοδρομία σε συλλόγους

Γεννημένος στη Σίντρα, ο Αμαράλ ξεκίνησε τη σταδιοδρομία του στον τοπικό σύλλογο Lourel, προτού ενταχθεί στις ακαδημίες νέων της Μπενφίκα το 2017. Έκανε το επαγγελματικό του ντεμπούτο για τη Μπενφίκα Β ως αλλαγή, σε μια νίκη με 2-1 επί της Ακαδέμικο ντε Βιζεού για τη Σεγούντα Λίγα, στις 11 Σεπτεμβρίου 2016. 
Στις 9 Ιανουαρίου 2019, εντάχθηκε στον Παναιτωλικό με δανεισμό 6 μηνών, με δυνατότητα επέκτασης για ένα επιπλέον έτος.

Διεθνής σταδιοδρομία

Έχει αγωνιστεί σε όλες τις μικρές Εθνικές ομάδες τις Πορτογαλίας (U15, U16, U17, U18, U19, U20 και U21).
Προπαναμίδιο

Με προπανοϋλίωση αμμωνίας

Με επίδραση προπανοϋλοαλογονίδιου (CH₃CH₂COX) σε αμμωνία παράγεται προπαναμίδιο:

Με θέρμανση προπανικού αμμωνίου

Με θέρμανση προπανικού αμμωνίου παράγεται προπαναμίδιο:

Με μερική υδρόλυση προπανονιτριλίου

Με μερική υδρόλυση προπανονιτρίλιου παράγεται προπαναμίδιο:

Με αμμωνιόλυση προπανικού αλκυλεστέρα

Με επίδραση αμμωνίας σε κάποιο προπανικό αλκυλεστέρα (HCOOR) παράγεται προπαναμίδιο

Αφυδάτωση

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή πενταχλωριούχο φωσφόρο (PCl₅) ή θειονυλοχλωρίδιο (SOCl₂), παράγεται προπανονιτρίλιο (CH₃CN):

Αμφολυτική συμπεριφορά

Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:

Απαζώτωση

Με επίδραση νιτρώδους οξέος (HNO₂) παράγεται προπανικό οξύ και άζωτο:

Αναγωγή

Με επίδραση υδρογόνου ή λιθιοαργιλλιοϋδρίδιου σε προπαναμίδιο παράγεται προπαναμίνη-1:
Μουκατάς του Μετσόβου

Ο Μουκατάς (mukata‘a) ήταν μια φορολογική ενότητα η οποία, σύμφωνα με τα συστήματα που εφαρμόζονταν ευρύτατα κατά τους αιώνες παρακμής του οθωμανικού δημοσιονομικού μηχανισμού. Η Χώρα Μετσόβου συνιστούσε έναν mukata‘a, δηλαδή μία φορολογική ενότητα της οποίας οι πρόσοδοι εκμισθώνονταν σε malikâne όρος που προσδιόριζε τους ισόβιους εκμισθωτές φορολογικών ενοτήτων.
Στην οθωμανική αυτοκρατορία προσδιόριζαν με τον όρο mukata‘a φορολογικές ενότητες ή περιοχές, τμήματα αγαθών του κράτους ή άλλες πηγές εσόδων τις οποίες, για να διευκολυνθεί το κράτος στο έργο του, τις παραχωρούσε σε iltizâm, δηλαδή σε ιδιώτες υπό προθεσμία(tahvi). Παραχωρούνταν προς ενοικίαση με δημοπρασία (müzayede) σε εκείνον που προσφέρονταν να εξοφλήσει το δημόσιο θησαυρό με το υψηλότερο ποσό. Το οθωμανικό κράτος, διαπιστώνοντας ότι η προσωρινή μίσθωση και η συνεχής εναλλαγή εκμισθωτών δημιουργούσε εισπρακτικές δυσχέρειες και αύξανε τις αυθαιρεσίες προς τους φορολογούμενους καθιέρωσε το σύστημα των malikâne, δηλαδή το σύστημα των ισόβιων εκμισθωτών συγκεκριμένων φορολογικών ενοτήτων. Σε αυτό ακριβώς το σημείο συγκλίνουν οι πολιτικές δομές της Χώρας Μετσόβου με το φορολογικό σύστημα της οθωμανικής αυτοκρατορίας.
Οι βοεβόδες της, δηλαδή οι Οθωμανοί αξιωματούχοι που τους είχε  ανατεθεί η εποπτεία της, αναφέρονται στις τοπικές πηγές και ως «μαλικιανέ σαημπίδες ή ζαεμπίδες», γεγονός που μαρτυρεί ότι η νομή της Χώρας Μετσόβου από αυτούς ήταν ισόβια και αποσκοπούσε στην τήρηση των όσων διέταζαν τα, σχετικά με το Μέτσοβο, σουλτανικά φιρμάνια.
Ουλωτική Αλωπεκία

Η ουλωτική αλωπεκία, γνωστή και ως ουλωτική τριχόπτωση, είναι η απώλεια μαλλιών που συνοδεύεται από ουλές. Αυτό είναι σε αντίθεση με τη μη ουλωτική αλωπεκία. 
Σε ορισμένες περιπτώσεις, η τριχόπτωση είναι σταδιακή, χωρίς συμπτώματα, και παραμένει απαρατήρητη για μεγάλες περιόδους. Σε άλλες περιπτώσεις, η απώλεια μαλλιών σχετίζεται με σοβαρή φαγούρα, κάψιμο και πόνο και εξελίσσεται ταχύτατα. Η φλεγμονή που καταστρέφει το θυλάκιο βρίσκεται κάτω από την επιφάνεια του δέρματος και συνήθως δεν παρατηρείται "ουλή" στο τριχωτό της κεφαλής. Οι πληγείσες περιοχές του τριχωτού της κεφαλής μπορεί να εμφανίζουν λίγα σημάδια φλεγμονής ή να έχουν ερυθρότητα, κλιμάκωση, αυξημένο ή μειωμένο χρηματισμό, φλύκταινες ή αποστράγγιση των ιγμορείων. Η τριχόπτωση της τρίχας εμφανίζεται σε άνδρες και γυναίκες όλων των ηλικιών και εμφανίζεται σε όλο τον κόσμο. Μπορεί να προκληθεί από μια ποικιλία ομάδων σπάνιων διαταραχών που καταστρέφουν το θυλάκιο της τρίχας, όπου την αντικαθιστούν με ουλώδη ιστό και προκαλούν μόνιμη τριχόπτωση. Έχει διάφορες παραλλαγές.